cyanic-selkie/wikianc huggingface dataset:
نظم
نظم عربيءَ جو لفظ آهي، جنھن جي معنيٰ آهي ”هڪ ٻئي سان ملڻ يا ملائڻ“ لغوي معنيٰ آهي ”پوئڻ“. شاعريءَ جي هن صنف ۾ خيالن، لفظن ۽ موسيقيءَ جو خاص خيال رکيو ويندو آهي. نظم ۾ وزن ۽ قافيي سان ڪيترائي بند هوندا آهن. هر هڪ بند جو ٻئي بند سان لاڳاپو هوندو آهي. نظم ۾ سٽن يا بندن جو انداز مقرر نہ هوندو آهي. ڪي نظم ننڍا ٿيندا آهن تہ ڪي ڊگها هوندا آهن. ڪي وري ايترا تہ ڊگها ٺاهيا ويندا آهن، جو انھن جو هڪ پورو ڪتاب ٺھي پوندو آهي. عام طور تي هر نموني جي ڪلام کي نظم چيو وڃي ٿو، پوءَ ان ۾ ٿوري ۾ ٿوريون يعني ٻہ يا چار سٽون بہ ڇو نہ هجن. پر دراصل نظم هڪ ڊگهي شعر جو نالو آهي، جنھن ۾ موزون سٽن جو انداز گهڻو هجي. مضمون جي لحاظ کان نظم ۾ هر قسم جو مضمون اچي سگهي ٿو.
سنڌي شاعريءَ ۾ نظم جا جديد دؤر جا اوائلي شاعر مرزا قليچ بيگ ۽ حيدر بخش جتوئي رهيا آهن. اڳتي هلي نياز همايوني، عبدالڪريم گدائي، هري دلگير، فاني، شيخ اياز، محمد خان مجيدي، سرويچ سجاولي، استاد بخاري، ابراهيم منشي، امداد حسيني ۽ عبدالحڪيم ارشد جديد نظم جا شاعر ليکيا ويا آهن.
حوالا
زمرو:شاعري
مير علي نواز ناز
جنم
مير علي نواز ناز 9 آگسٽ 1884ع تي ڪوٽڏيجي ۾ جنم ورتو.
مير علي نواز ناز جا ڇپيل ڪتاب
ميرعلي نواز ”ناز“ جا نثر ۽ نظم ۾ ڪل 13 ڪتاب تصنيف ڪيل آهن، جيڪي هن ريت آهن. (1)خلوت عشق (2)طوفاني عشق (3)آتش عشق (4)بياض ناز (شاعري) (5)خمڪده خيام مئڪده نازڪ (عمر خيام جي پنجاهه رباعين جو منظوم ترجمو) (6)گنجينئه خرد (رباعيون جن جو فارسي ترجمو فقيرهدايت علي نجفي (تارڪ) لعلو رانوڪ واري ڪيو) (7)گلدسته ناز (اردو غزل) (8)ڪليات ناز (اردو) (9)سياحت يورپ (هي ڪتاب اردو ۽انگريزي ٻنهي زبانن ۾ يورپ جي سفر بابت آهي) (10)داستان ليلى مجنون (نثر-اردو-انگريزي) (11)خطبهءَ مدارت (12)دعوت الاعتمام بدين الله لاسلام (نثر ۾) (13)گاڊس رليجن (هي ڪتابڙو مٿين ڪتاب دعوت الاعتمام جو انگريزي ترجمو آهي) اهي سڀ ڪتاب سندس زندگي ۾ ئي شايع ٿيل آهن. مٿين ڪتابن کانسواءِ 1987ع ۾ سنڌي ادبي بورڊ پاران ميرصاحب جي سنڌي، سرائيڪي ۽ چونڊ اردو ڪلام جو مجموعو ”ڪليات ناز“ پڻ ڇپرايو ويو آهي. جيڪو 213صفحن تي مشتمل آهي، جنهن ۾ ميرصاحب جو ڪجهه اڻ ڇپيل ڪلام پڻ شامل اشاعت ڪيو ويو آهي. انهي ڪتاب جو مؤلف پروفيسر ڊاڪٽر عطا محمد ”حامي“ آهي.
لاڏاڻو
ميرعلي نواز ”ناز“ 28ڊسمبر 1935ع تي وفات ڪئي. سندس لاش کي ٻه سال امانت طور ڪوٽڏيجي جي امام بارگاهه ۾ رکيو ويو. جتان 19 فيبروري 1937ع تي ڪربلا مولا موڪليو ويو.
حوالا
زمرو:شخصيتون زمرو:سنڌي شخصيتون زمرو:ادب زمرو:سنڌي ادب زمرو:سنڌ زمرو:پاڪستان زمرو:سياست
20 نومبر
20 نومبر ، عيسوي سال جو 324 هون (ليپ سال 325 هون) ڏينهن آهي، سال پوري ٿيڻ ۾ 41 ڏينهن باقي آهن.
حوالا
زمرو:سال جا ڏينهن زمرو:نومبر
توانائي
فزڪس ۾ توانائي ، ڪم ڪرڻ جي صلاحيت کي چئبو آهي.
ھن جي عام مثالن ۾ روشنيء جي توانائي، آواز جي توانائي، شمسي توانائي، مخفي توانائي ، ڪيميائي توانائي وغيره شامل آهن. زمرو:فطرت
تون چريو مان سياڻو :
تون چَرِيو  مان سِياڻو  آئون  ڪنھن کي  ڇو  چوان،
ھر ڪو کائي پنھنجو داڻو آئون ڪنھن کي ڇو چوان.
آھي مالڪ پنھنجي مَن جو پنھنجي عمل جو پاڻ ھو،
خۡوامخواہ ۾  بُرو  ڀَلو  آئون ڪنھن کي  ڇو  چوان.
ڪنھن جو مَن آ صاف سُٿرو ڪنھن جي من ۾ مَير آ،
پنھنجي ڪَرڻي ڀَرڻي آھي آئون ڪنھن کي ڇو چوان.
آ ٻنھي جو  وِرد ساڳيو  آئون  ڪنھن  کي ڇو  چوان.
ڪي وڃن ٿا مسجدن ۾ ڪي ٿا ڪَن مَندرن جو رُخ،
آ ٻنھي جو رب  ساڳيو آئون  ڪنھن کي ڇو  چوان.
ڪو ٿو  ريجھائي  الله  کي ڪو  مَنائي  ڀڳوان  کي،
آ ٻنھي  جو  ڪم  ساڳيو آئون ڪنھن کي ڇو چوان.
ڪي مَلھائن عِيد عِيدون ڪنھن کي ھوليءَ جي خوشي،
آ ٻنھي جي مُرڪَ ساڳي آئون ڪنھن کي ڇو چوان.
ڪو پڙھي  گِيتا  مُقدس  ڪو  پڙھي  قرآن  پاڪ،
ڪو آ  ھِندو  ڪو  مُسلمان  ڪو  سَڏائي  دَھريو،
ٻاهر نڪرڻ جو قومي ڏينهن
ٻاهر نڪرڻ جو قومي ڏينهن ، هر سال ايل جي بي ٽي ڪيو ، برادري بابت ڄاڻ اجاگر ڪرڻ لاءِ 11 آڪٽوبر تي آمريڪا ۽ 12 آڪٽوبر تي ٻين ملڪن ۾ ملهائجندڙ ڏينهن جو نالو آهي. هي ڏينهن پهريون دفعو 1988ع تي آمريڪا ۾ ملهايو ويو، جنهن جو مقصد عورتزاد ۽ هم جنس پرستن جي حقن ۽ آزادي لاءِ خاندان کان ٻاهر نڪري هم جنس پرست عورت ۽ هم جنس پرست مردن آواز بلند ڪرڻ هو. هن ڏينهن ۾ هم جنس پرستن لاءِ خاموشي ۽ غفلت بابت ماڻهن کي آگاهه ڪيو ويندو آهي، ته جيئن اگر ڪنهن جي خاندان ۾ ڪو هم جنس پرست آهي ته سندس سان تعلق بهتر ڪيا ويا وڃن نه ڪي هوموفوبيا جو شڪار ٿي انهن کي نظرانداز ڪيو وڃي.
تون چريو مان سياڻو :
ڪو اَڇو آ ڪو آ ڪوجھو آئون ڪنھن کي ڇو چوان.
تون بہ مِٽي مان بہ مِٽي آ ٺھيل ھر ڪو مٽيءَ جو،
آھي سڀ جو رَت ساڳي آئون ڪنھن کي ڇو چوان.
ڪو ڪَري پَردو ٿو نِڪري ڪو ٿو نڪري بي حجاب،
ھر ڪنھن جي پنھنجي مَرضِي آئون ڪنھن کي ڇو چوان.
ڪو ڪري  سجدو  خدا  کي  ڪو  جُھڪي .ڀَڳوانَ  آڏو،
"فريد" ٻنھي کي آ خوفِ مَحشَر آئون ڪنھن کي ڇو چوان.
ڄام بابينو صدرالدين
صدر الدين ڄام بابينو ڄام فيروز الدين انڙ جي وفات بعد سندس پٽ صدر الدين ڄام بابينو سنڌ جو بادشاه بنيو. سندس چاچو ڄام جوڻو پڻ ساڻس اقتدار اعلى ۾ ڀاڱي ڀائيوار بنيو. سندس زماني ۾ ننگر ٺٽو وري تختگاهه مقرر ٿيو.جنت السنڌ مطابق:ڄام تماچيءَ کان پوءِ سمن ڄام بابينه ابن اُنڙ، ڄام تماچي جي ڀاءُ کي گاديءَ تي ويهاريو، جنهن 15 ورهيه حڪومت ڪئي. تحفته الڪرام مطابق سما قوم ٿرڙيءَ ۾ گذارڻ لڳي ۽ ڄام ٻانڀڻي (اول) بن ڄام انڙ پندرنهن سال مٿن سرداري ڪئي.
آر سي سي (اڏاوت)
thumb|right|ڪنڪريٽ وجھڻ کان اڳ اسٽيل يا لوھ جي سيخن جو پڃري وانگر ڄار وڇايل
مٿي ڄاڻايل مرڪب ۾ سيمينٽ، جابلو ريتيءَ ۽ پٿر جي سنھن ٽڪرن کي پاڻيءَ سان ملائي، پاڻ ۾ جوڙڻ جو ڪم ڪري ٿو. ھن قسم جي ڪانڪريٽ ۾ چند خاصيتون ھي آھن تھ : سٺي مشابھت رکي ٿو، گھربل شڪل ۾ آسانيءَ سان آڻي سگھجي ٿو، ھن ۾ ٽٽڻ جي سگھھ (Crushing Strength) تمام گھڻي ٿئي ٿي، يعني آسانيءَ سان ٽٽي نٿو سگھي، نھايت ئي پائيدار رھي ٿو، باھھ جي اثر سان مقابلي ڪرڻ جي قوت رکي ٿو، پؤرو (Pervious) نھ ٿو ٿئي ۽ پنھنجي زندگيءَ دوران گھٽ مرمت طلب ڪري ٿو.
٢-٥ ملاوٽ جا طريقا (Methods of Mixing)  : عام رواجي ننڍن ڪمن لاءِ ھٿ سان ملائڻ جو طريقو (Hand Mixing) استعمال ڪيو ويندو آھي. باقي وڏن ڪمن لاءِ جتي ڪانڪريٽ جي تمام گھڻي انداز جي ضرورت پوي ٿي اتي مشين رستي ملائڻ جو طريقو (Machine Mixing) استعمال ڪيو وڃي ٿو.
(i) ھٿ رستي ملائڻ جو طريقو (Hand Mixing)  : ھن طريقي موجب گھربل انداز ۾ سيمينٽ ۽ جابلو ريتيءَ کي سڪل حالت ۾ چڱيءَ طرح ملائجي تھ جيئن ٻنھي جو رنگ گڏجي ھڪ ڪرو ٿي وڃي. پوءِ ڪنھن اڻ ٽمندڙ (Imprevious) ٿلھي يعني پلئٽفارم تي پٿر جي ٽڪرن (جيڪي گھربل سائيز جا ھجن)  يا روڙيءَ کي گھربل انداز ۾ ڍڳ ڪجي ۽ انھيءَ ڍير مٿان ريتي ۽ سيمينٽ واري آميزش کي ھڪ ڪرو پٿارجي. انھيءَ بعد آھستي ۽ روانيءَ سان گھربل انداز ۾ (اٽڪل ھڪ سيمينٽ جي ٻوريءَ پويان ٥ يا ٦ گيلن) پاڻي ملائي بيلچي سان گھٽ ۾ گھٽ ٽي ڪلٽيون کارائي چڱيءَ طرح سان ملائجي تھ جيئن سمورو مادو ھڪ رنگ جو ۽ استعمال جوڳو ٿي وڃي تھ پوءِ استعمال ڪجي. ھٿ سان ملاوٽ واري طريقي ۾ سيمينٽ گھربل انداز کان ١٠ سيڪڙو وڌيڪ استعمال ڪيو وڃي.
(ii) مشين رستي ملائڻ جو طريقو : (Machine Mixing) ھيءُ طريقو نھايت ئي آسان، گھٽ وقت وٺندڙ ۽ فائديمند آھي. ھن ۾ گھربل سامان جھڙوڪ؛ سيمينٽ، ريتي ۽ روڙيءَ جو گھٽ زيان ٿئي ٿو ۽ مزدوريءَ جي پڻ بچت ٿئي ٿي.
مڪسر مختلف ماپن جا ٿين ٿا ۽ ھڪ عام مڪعب وال (One Cubic Yard) جي ڊرم واري مڪسر لاءِ، مال جي ملائڻ واسطي گھٽ ۾ گھٽ ٻن منٽن جو ٽائم درڪار آھي. وڌيڪ سائيز جي حالت ۾ ھر مزيد ھڪ مڪعب وال لاءِ، وڌيڪ ١٥ سيڪنڊ درڪار آھن. تجربن رستي معلوم ٿئي ٿو تھ ٻن منٽن اندر ملايل ڪانڪريٽ ١٥ سيڪنڊن اندر ملايل ڪانڪريٽ جي نسبت ۾ ٢٠ کان ٣٥ سيڪڙو مضبوط ٿئي ٿو.
٣-٥ جھڪاءُ پرک  : (Slump Test)
ھن قسم جي ٽيسٽ لاءِ مخروط (Cone) شڪل جي فولاد (Steel)  جو ڪالب جيڪو مٿان ٤ انچ قطر (Diameter)  جو، ھيٺان ٨ انچ قطر جو، ١٢ انچ ڊگھو ۽ ٻن فوٽن جي ڌاتوءَ جي چرندڙ 5/8 انچ قطر جي سيخ لڳل ڪالب استعمال ڪيو ويندو آھي. ھن قسم جي پرک ھلندڙ ڪم واري جاءِ تي آسانيءَ سان ڪري سگھجي ٿي. ھن قسم جي ٽيسٽ ۾ سڀ کان پھرين چڱيءَ طرح جانچي ڏسجي تھ مخروط شڪل وارو ڪالب بالڪل صاف آھي ۽ انھيءَ اندر ڪنھن بھ قسم جو سيمينٽ جو تھھ ڄميل نھ آھي. انھيءَ کان پوءِ انھيءَ ڪالب کي ھڪ لسيءَ (Smooth) ۽ اڻ ٽمندڙ سطح جھڙوڪ لوھھ جي پليٽ تي رکي انھيءَ  کي قابو جھلي بيھجي. بعد ۾ تازي ٺھيل ڪانڪريٽ مڪس کي ڪالب جي ¼ حصي تائين وجھي گوليءَ جي پڇڙي واريءَ شيخ کي ٢٥ ڦيرا ڏيئي  ڌڪ ھڻي ۽ دٻائي (To Tamp) رکجي. اھڙيءَ طرح مختلف تھن جي صورت ۾ (يعني ٽوٽل چار تھھ) ھر ھڪ تھھ کي ٢٥ ڦيرا ڏيئي آخري تھھ کي دٻائڻ بعد ڪالب کي ھڪدم مٿي کڻي وٺجي. انھيءَ ڪالب جو مٿيون حصو ۽ ترو کليل ھوندا آھن. ڪالب ڪڍي وٺڻ بعد ڊولائتي (Moulded) سيمينٽ ڪانڪريٽ کي ڍرو ٿيڻ ڏنو وڃي ۽ انھيءَ جي اوچائي ڍري ٿيڻ بعد ماپي وڃي. اصلوڪي اوچائي ۽ ڍري ٿيڻ بعد واري اوچائيءَ واري تفاوت کي جھڪاءُ يعني Slump چئجي ٿو.
٧-٥ لوھھ يا سريئي جو ٻڌڻ : (Binding of Steel) لوھ ھميشھ ڄاڻايل ڊزائن مطابق ٻڌڻ گھرجي. اھو زنگ يعني ڪٽ کان پاڪ ۽ بالڪل صاف ھئڻ گھرجي. لوھھ جي سيخن کي سڀ کان پھريائين مقرر ڪيل ڊيگھھ مطابق ڪاٽي ۽ موڙي ھيٺ ئي تيار ڪيو ويندو آھي. انھيءَ کان پوءِ شٽرنگ جي مٿان ڄاڻايل ڊزائن مطابق نشان لڳائي تيار ڪري مضبوطيءَ سان ١٦ نمبر (16 SWG) جي تار سان بلڪل سوگھو ٻڌو ويندو آھي جيئن ڪا بھ سيخ لڏي نھ سگھي. لوھھ جي سيخن جي ھيٺان ۽ ھر طرف ڊزائن مطابق ڪانڪريٽ جو تھھ (Cover) ڏنو ويندو آھي، جيئن لوھھ ھر طرف کان ڍڪجي وڃي يعني لوھھ جي سيخن کي ٻڌڻ بعد شٽرنگ کان مٿي رکڻ لاءِ ڊزائن مطابق تھھ ڏيڻ واسطي مقرر ڪيل سائيز جا سيمينٽ ڪانڪريٽ جا گٽڪا ڏيڻ گھرجن. اگر لوھھ جي سيخن کي شٽرنگ کان ڪافي مٿي رکڻو آھي تھ مقرر ڪيل سائيز مطابق لوھھ جون گھوڙيون ٺاھي ڏنيون وڃن. لوھھ جي آخري ڇيڙي تي صحيح گرفت لاءِ ڪنڊا (Hooks) ٺاھيا ويندا آھن. جيڪڏھن ٻن سيخن کي ٻڌي ڊيگھھ مطابق لڳائڻو آھي تھ ٻنھي سيخن جي ڪجھھ حصي تائين ڊيگھھ جي صورت ۾ چڙھاڪو (Overlap) ڏيئي ھڪ ٻئي سان تار رستي مضبوطيءَ سان ٻڌو ويندو آھي. اھو چڙھاڪو لوھھ جي سيخ جي قطر کان ٥٠ دفعن کان گھٽ نھ ھجڻ گھرجي ڇتين (Slabs) ۽ ڪامن (Beams) ۾ بار جي سبب کان ڪتر (Shear) ۽ منفي جھڪاءُ (Negative bending moment) کي روڪڻ لاءِ تقريبن ڊيگھھ جي ¼ حصي کان ٤٥ ڊگرين جي ڪنڊ تي لوھھ جي سيخن کي موڙي ديوارون يا ڪالمن جي مٿان کڻي اچبو آھي.
٨- : (Pouring of Concrete) ڪانڪريٽ جي ڀرائيءَ کان پھرين چڱيءَ طرح جانچي ڏسجي تھ لوھھ چڱيءَ طرح مضبوطيءَ سان ۽ ڄاڻايل ڊزائن مطابق ٻڌل آھي. انھيءَ کان علاوھ اھو بھ ڏسڻ گھرجي تھ شٽرنگ ۾ ڪنھن بھ قسم جا سوراخ ۽ ٻيا نقص نھ آھن ۽ انھيءَ جي ھيٺان ڏنل ٿوڻيون ۽ ٿنڀا تمام مضبوطيءَ سان ٻڌل آھن ۽ شٽرنگ ڪنھن بھ ھنڌ جھڪيل نھ آھي. ڪانڪريٽ کي مٿان زور سان نھ اڇلائجي ائين ڪرڻ سان سيمينٽ ڪانڪريٽ جا جزا ھڪ ٻئي کان الڳ ٿي ويندا. ڪالمن ۽ ديوارن جي صورت ۾ ڪوشش ڪري ڪانڪريٽ کي پوري اوچائيءَ تائين ڀرجي جيئن تعميراتي جوڙن (Construction Joints) جي ضرورت نھ پوي. ليڪن، انھيءَ ڳالھھ جو بھ خيال رکڻ گھرجي تھ سيمينٽ ڪانڪريٽ جي ڀرائيءَ جي عمودي طرف (Vertical Direction) رفتار ھڪ ڪلاڪ اندر ٣ فوٽن کان وڌيڪ نھ ھئڻ گھرجي. تمام گھڻي انداز ۾ لوھھ وارن ڪانڪريٽ جي جزن جھڙوڪ سيمينٽ ڪانڪريت پٽين (Ribs) وغيرھ جي صورت ۾ بجريءَ (Course Aggregate) جي وڌ ۾ وڌ سائيز ٻن مکيھ سرين جي وچ ۾صاف فاصلي کان (5mm) 0.185" گھٽ يا لوھھ کي گھربل گھٽ ۾ گھٽ تھھ (Cover) کان  (5mm) 0.185" گھٽ ھئڻ گھرجي. مٿين ٻنھي ملھن مان گھٽ ۾ گھٽ ملھھ وٺڻ گھرجي. انھيءَ ڳالھھ جو خاص ڌيان رکڻ گھرجي تھ سيمينٽ ڪانڪريٽ جي ملاوٽ، آميزش يا مسالي جي تيار ٿيڻ ۽ انھيءَ مسالي کي پٿارڻ جي وچ م ٢٠ منٽن کان وڌيڪ ٽائيم نھ لڳي. جيئن سيمينٽ جي شروعاتي سيٽنگ جي عمل، طريقي ۽ رفتار ۾ رخنو نھ پوي.
٩-٥ لوھھ جي سيخن جي ڊزائن لوھ جي سيخن جي ڊزائن ڪنھن قابل ماھر انجنيئر يا ڪنھن سند يافتھ اداري کان ڪرائڻ گھرجي. ڪجھھ سادن ۽ ننڍن ڪمن لاءِ ڪجھھ لنٽيلن (Lintels) ۽ ڇتين (Slabs)  جي ڊزائن اندازي مطابق ھيٺ ڏجي ٿي.
عبراني ٻولي
عبراني ٻولي (Hebrew language) افريقي-ايشيائي ٻولي خاندان جي سامي ٻولي آهي. هي ٻولي اسرائيل ۾ 4.8 ملين (لک) ماڻهن پاران ڳالهائي وڃي ٿي. عبراني يهودين جي مذهبي ٻولي آهي. عربي سان گڏ، اسرائيل ۾ عربي سميت عبراني پڻ اسرائيل جي سرڪاري ٻولي آهي. اها ٻولي عبراني لکت ۾ ساڄي کان کاٻي طرف لکي ويندي آهي.
حوالا
زمرو:اسرائيل جون ٻوليون
ٻولين جو مرڻ
لسانيات جي ماهرن لاءِ ڪنهن به ٻولي جو مرڻ (Language Death) شروع کان وٺي وڏي دلچسپي جو مضمون رهيو آهي. ڇاڪاڻ ته دنيا ۾ کوڙ اهڙيون ٻوليون آهن، جيڪي مري چڪيون آهن، جيڪي مرڻ جي ويجهو آهن، ۽ هيڻيون آهن.
هِڪ اندازي مطابق دنيا ۾ هِن وقت ڳالهائجندڙ ٻولين جو تعداد 6 هزار آهي، جن مان 3 هزار ٻولين کي مرڻ جو خطرو آهي. Languages in danger of extinction انهن ٽن هزارن مان هِڪ هزار اهڙيون ٻوليون آهن، جيڪي ايندڙ پنجاهه سالن ۾ مري وينديون “Extreme danger” دنيا جي ڪل ڳالهائجندڙ ٻولين مان 96 سيڪڙو اهڙيون ٻوليون آهن، جن جو واهپو محدود آهي. يعني دنيا جي ڪل آبادي روزانو 4 سيڪڙو ٻولين جو تمام گهڻو واهپو ڪري ٿي.
اِهو سوال هاڻ حيرت جهڙو ڪونه آهي ته تقريباً هر هفتي يا سراسري طور پندرنهن وار هِڪ ٻولي جو موت ٿي رهيو آهي. لڳ ڀڳ هِڪ سؤ سالن تائين دنيا جي هن گولي تان هزار کان مٿي ٻوليون ختم ٿي وينديون. يعني انهن جو موت ٿي ويندو. ڊيوڊ ڪرسٽل ۽ فشرمين ان کي Language genocide يا Linguicide جو نالو ڏين ٿا.
مشهور آمريڪي ماهر لسانيات نام چومسڪي (Noam Chomsky) جو (CPH) يعني (Critical period hypothesis) مطالعو ڪري ڏسو. ٻولين جو استعمال ڇو گهٽجي ٿو ۽ ان جو بگاڙ ڇو پيدا ٿئي ٿو، اِها هڪ الڳ لکڻي جو مطالعو ڪندڙ موضوع آهن.
زمرو:ٻوليون
منظور ڪالوني ٽو
منظور ڪالوني 2 ڪراچي ايسٽ ضلعي جي ھڪ يونين ڪاميٽي جو نالو آهي جيڪا ان ضلعي جي تعلقي فيروز آباد سب ڊويزن  ۾ واقع آهي. ان جي اتر ۾ يو سي منظور ڪالوني 1 ۽ اوڀر ۾ اختر ڪالوني ۽ اولھ م بلوچ ڪالوني روڊ ۽ ڏکڻ ۾ مين ڪورنگي روڊ واقع آهي. 2013 کان اڳ ان جو درجو جمشيد ٽائون جي يونين ڪاؤنسل نمبر 2 ۽ ان جو نالو منظور ڪالوني ھيو. 2013 ۾ ان کي ٻن حصن ۾ ورھائي انھن ۾ ٻيا علائقا شامل ڪري ٻہ يونين ڪاميٽيون ٺاهيون ويون جن م ھڪ منظور ڪالوني 1 ۽ ٻي منظور ڪالوني 2 شامل آھن جن کي فيروز آباد جي نالي سان نئين قائم ٿيل تعلقي ۾ شامل ڪيو ويو. ھن ڪالوني م پنجابي ۽ اردو ڳالهائيندڙن کان سواءِ سنڌي، پٺاڻ، سرائڪي ماڻھو رھندڙ آھن. 2015 جي بلدياتي اليڪشن م ھن يو سي م چيئرمين جي سيٽ تي محمد نواز اولوخ چونڊجي آيو ۽ وائيس چيئرمين جي سيٽ تي محمد نديم چونڊجي آيا. ٻنھي جو تعلق ڪنھن بہ سياسي پارٽي سان نہ ھيو ۽ آزاد اميدوار ھيا. ھن يو سي ۾ زيادہ تر غريب آبادي رھندڙ آھي. پکيڙ جي لحاظ کان ھتي آبادي گھاٽي آھي ان ڪري ھتي گھر ننڍڙا ۽ گھٽيون سوڙھيون آھن. ھن يو سي ۾ رھائشي منصوبه بندي جو فقدان رھيو آھي. ھن ڪالوني مان مصطفي روڊ، علامه اقبال روڊ ۽ بلوچ ڪالوني روڊ گذرن ٿا. ھن يو سي ۾ ڪشمير ڪالوني، جوڻيجو ٽائون ۽ رحمان ڪالوني، بلوچ ڪالوني پوليس اسٽيشن، فيملي پارڪ جوڻيجو ٽائون ۽ ڊفينس ويو واقع آھن جتي اقرا يونيورسٽي، اڪيڊمي ڊفينس ويو ڪيمپس، ايڪسپريس نيوز ٽي وي جي آفيس، ڪرسچين گريويارڊ، سنڌ رزرو پوليس آفيس، امتياز مارڪيٽ ڊفينس ويو پڻ واقع آهن.
بوريوالا
بوريوالا (انگريزي: Burewala) پاڪستان جو هڪ انساني وسندي  جو وهاڙي ضلعو ۾ واقع آهي.
تفصيلَ
بوريوالا جي مجموعي آبادي 231,797 ماڻهن تي مشتمل آهي ۽ 133 ميٽر سطح سمنڊ کان مَٿانهينءَ تي واقع آهي.
حوالا
زمرو:پنجاب (پاڪستان) جا آباد مقام
ڄام صلاح الدين
ڄام صلاح الدين پنهنجي پيءُ ڄام تماچيءَ کان پوءِ‏ سنڌ جو تاجدار بنيو.
تفصيلي تعارف
سندس حڪمراني ٻارهن سالن تي پکڙيل آهي. هن زماني ۾ امير تيمور هندستان تي حملو ڪيو. تيمور جي جنگين ۾ لکين بيگناه هندستاني مارجي ويا ۽ ننڍي کنڊ ۾ وڏي تباهي آئي. تيمور جي پوٽي مرزا پير محمد ملتان تائين ڦرلٽ ڪئي. مير معصوم موجب سنڌ جو ملڪ، هن تباهيءَ ۽ برباديءَ کان مير ابو الغيث بکريءَ جي سفارش سبب محفوظ رهيو. سن1398ع ۾ شاه عبداللطيف ڀٽائي جو جد امجد سيد حيدر هرات کان هالاڪنڊي پهتو. سيد حيدر سنڌ ۾ شادي ڪئي. سندس اولاد پوءِ متعلوي سادات سڏيو ويو. امير تيمور جي حملي کان پوءِ دهلي سلطنت جو مڪمل خاتمو ٿي ويو ۽ هر طرف بغاوتون ۽ ڀڃ ڊاه ڏسڻ ۾ آئي. تيمور ملتان تي خضر خان کي نائب مقرر ڪيو. مير معصوم ڄام صلاح الدين جي دور کي هن ريت بيان ڪيو آهي:
”پهريائين سرحد جي معاملن ڏانهن متوجه ٿيو، جي ڪن رذيلن جي سرڪشيءَ ڪري هيٺ مٿي ٿي ويا هئا. انهيءَ ٽوليءَ جي انتظار ۽ گوشمالي ڏيڻ لاءِ هڪ لشڪر موڪليائين. آخر هن ٽوليءَ جي تاديب ۽ تنبيهه کان پوءِ ڪڇ ڏانهن متوجهه ٿيو. ڪڇي ماڻهن سان هن جون سخت لڙايون ٿيون، مگر سڀني جنگين ۾ فتح جو سهرو صلاح الدين جي سر تي آيو ۽ فتح ۽ غنيمتون هٿ ڪري موٽي آيو. هو لشڪر ۽ رعيت جي چڱيءَ طرح پرگهور لهندو هو.“.
جنت السنڌ جو بيان
سنه 790هه (1388ع) ۾ فيروز شاهه تغلق وفات ڪئي. سندس پويان ڪمزور هئا. محمد شاهه تغلق ثانيءَ جي ڏينهن ۾ دکن ۾ گلبرگ ۾ علاءُ الدين حسين بهمني حڪومت جو پايو وڌو. تنهن کان پوءِ فيروز شاهه جي پوٽي محمد شاهه جي ڏينهن ۾ سنه 796هه (1394ع) ۾ ظفر خان گجرات ۾، خضر خان ملتان ۾، دلاور خان مالوه ۾، ملڪ سرور خان جونپور ۾، سمن سنڌ ۾ خودمختياري حاصل ڪئي. فقط پنجاب جو علائقو نالي طور دهليءَ جي ماتحت رهيو. ڄام صلاح الدين سنڌ جي جدا جدا ڀاڱي ڏي فوجون موڪلي سنڌ کي پنهنجي خودمختيار تسلط هيٺ آندو. سندس ڪي مخالف ڪڇ ڏانهن ڀڄي ويا، جن کي هٿ ڪري جوڳيون سزائون ڏنائين. يارهن ورهيه عدل انصاف سان حڪومت ڪري وفات ڪيائين.
مُهاڙ
مُهاڙ (Muhaarr)، محاذ يا فرنٽ (Front) ڏيهان ڏيهي يا بين الاقوامي لاڳاپن جو هڪ اصطلاح آهي جنهن کي مُختلف معنائن ۾ ورتو وڃي ٿو، جن مان ڪُجھ مکيه معنائون هتي ڏجن ٿيون: 1. جنگ جي منظرنامي ۾ ٻن تڪراري ڌُرين وچ ۾ موجود پٽيءَ تي مُهڙ ۾ موجود فوجن جي پوزيشن 2. سياسي تحريڪن منجهان اهڙيون تنظيمون، جيڪي ڪنهن خاص مقصد جي حاصلات (ڪنهن خاش حُڪومت جي خاتمي) لاءِ هڪٻئي سان سهڪار ڪندي، گڏيل محاذ قائم ڪن. جيئن زمبابوي ۾ ”پيٽرياٽڪ فرنٽ“ ۽ ڏکڻ آفريقا ۾ ”يونائٽيڊ ڊيموڪريٽڪ فرنٽ“ نالي محاذ عمل ۾ آيا ۽ اُنهن ملڪن آزاديون ماڻيون 3. ڪو به اهڙو گروھ، جيڪو ڄاڻي واڻي قائم ڪيو ويو هُجي ۽ اُن کي اصل ۾ ڪنهن لڪل مقصد يا اداري جي مُفادن لاءِ استعمال ڪجي. سندس قائم ڪندڙ جي رٿابنديءَ ۾ اهڙي گروھ جي اهميت، اصل منزل تائين پهچڻ لاءِ هڪ ابتدائي ڏاڪي واري هُجي ٿي. ”محاذ“ بابت اهو تصور سوويت يونين جي پرڏيهي پاليسيءَ ۾ وڏي اهميت رکندو هُئو. خاص طور انقلاب جي مُنڍ ۾ سوويت مُدبر ”ليئون ٽراٽسڪي“ (Leon Trotsky) هن سلسلي ۾ تمام گهڻي مهارت ڏيکاري.
جينيالاجي
علم نسليات- جينيات (Genealogy) خانداني شجري جو علم يا اڀياس ، جنهن وسيلي ڪنهن ماڻهوءَ يا گهراڻي (خاندانن) جو نسل، بڻ بڻياد ڄاڻڻ جو گيان، اڀياس ۽ انهن جي نسب ۽ تاريخ جو پتو لڳائبو آهي  خانداني تاريخ ، ۽ انهن جو نسب ڄاڻائڻ. جينيولوجسٽ زباني انٽرويو ، تاريخي رڪارڊ ، جينياتي تجزيو ۽ ٻيا ريڪارڊ استعمال ڪن ٿا خاندان بابت ڄاڻ حاصل ڪرڻ ۽ ان جي ميمبرن جي رشتا ۽ وقار جو مظاهرو ڪرڻ نتيجو گهڻو ڪري چارٽ ۾ ظاهر ڪيا ويندا آهن يا داستان وانگر لکيا ويندا آهن. خانداني تاريخ جو ميدان نسب جي لحاظ کان وسيع آهي ، ۽ نه رڳو نسب ، پر خاندان ۽ ڪميونٽي جي تاريخ ۽ سوانح جو احوال پڻ شامل آهي.
سيزر
سيزر يا سيسرا (Sisera يا Sîsərā) (عبراني:סִיסְרָא) پراڻي دور جو هڪ ڪنعاني فوج جو بادشاھ هازر جابين جي هٿ هيٺ ڪمانڊر هو، جنهن بابت عبراني انجيل جي ججن جي پوٿيءَ (٤، ٥) ۾ ڳالھ ٿيل آھي. سيزر عبراني قبيلن زيبولن ۽ نڦٿالي جن جي اڳواڻي ديبورا ۽ براڪ ڪئي ٿي کان هار کائڻ کان پوءِ جان بچائڻ لاءِ ڀڄي نڪتو ۽ هڪ ميداني علائقي ۾ ھڪ عبراني ناري جائيل وٽ هڪ خيمي ۾ پناھ ورتائين جنهن کيس مدهوش ڪري کيس مٿي ۾ ڪِلُ ٺوڪي کيس ماريو.
انجيل جون روايتون
انجيل جي قاضيون جي ڪتاب موجب هازر جي راجا جبين عبرانين سان ويھ سال لڙائي وڙھي. سندس فوج جو اڳواڻ سيزر هو جنهن سان ٩٠٠ لوهي رٿ گاڏيون چُر نما هروشيٿ هگيون مورچي وٽ ساڻ ھيون. جڏهن پيغمبر ديبورا جا هڪ ناري هئي براڪ کي ساڻ ڏھ ھزار بني اسرائيلي ساڻ ڪري سيزر سان جنگ ڪئي جبل طابور واري ۽ ايزدارالين ميدان تي لڙائيءَ ۾ سيزر هارايو ۽ جان بچائي ڀڄي نڪتو. قاضيون جو ڪتاب 5:20 لکي ٿو تَ” بهادر ستارا وڙھيا ۽ دشمن لشڪر جو ڪشيون ماٿريءَ مان صفايو ٿيو“. ان جنگ کان پوءِ چاليھ سال امن رهيو.
جنگ کان پوءِ سيزر ڀڄي نڪتو ۽ هڪ عبراني نسل جي ڪنعاني وٽ زهنيم جي ميداني علائقي ۾ ھيبر جي گهرواري جائل وٽ لڪيو، جنهن کيس بچائڻ جو واعدو ڪيو. هن کيس پنهنجي خيمي ۾ ٽڪايو ۽ ڀرپور ميزباني ڪندي کيس کير پياريائين. جائل کيس هڪ قالين ۾ لڪايو پر جڏهن کيس ننڊ آئي تَ جائل کيس هڪ هٿوڙي سان مٿي ۾ ڪل ٺوڪي کيس ماريو. ڪل جي چھنب گهڻي تکي هئي جنهن سان سندس مٿو ٻَ اڌ ٿي ويو ۽ زمين تي ڪريو. بعد ۾ بني سرائيلي نبي ساميوئل پنهنجي تقرير ۾ ماڻھن کي ٻڌايو تَ” سيزر تي سندن خدا جي بي ادبي ڪرڻ ۽ نَ مڃڻ ڪري عذاب آيو.“
آثار قديمي ڄاڻ
سيزر جي نالي جي ساڌن وديا پڌري نَ ٿي سگهي آ. سيزر جي نانءُ بابت گهڻائي شڪ آھن، جيئن فلسطين، هِٽي، حُورين يا سيس۔را (سيس= ٻانهو، را= مصر جي ٽمورتي خدائن اوسيرس، را ۽ ٽا منجهان هڪ). اسرائيلي ڀونءِ وگيانڪ آدم زرتل موجب تَ سيزر سامونڊي ماڻھن منجهان هوندو جيڪي شرڌين سڏبا آھن. پڪ سيزر سردينيا ٻيٽ منجهان آيل هوندو. زرتل ۽ اورين ڪوهن موجب ال اهوت، خطزير هارش ۽ نهل آرن واريون چُرون(غارون) هروشيٿ هگيون جون جايون آھن جي سيزر جا اهم فوجي اڏا هيا. جيتوڻيڪ اتهاسڪار اڃا پاڻ ۾ متفق ناهن. نائيڊچ جي صلاح ۾ هروشيٿ نانءُ پڪ هن ڳالھ ڏي ڌيان ڇڪائي ٿو تَ سندس گهر ڪنهن جهنگلي وسندي ۾ ھوندو.
سيزر عبراني روايتن ۾
عبراني(يهودي) انسائيڪلوپيڊيا موجب تَ سندس پيءُ جو نانءُ شامگر شڪ ۾ اچي ٿو جو بِ عبرانين جو وڏو ڪٽر دشمن هيو. عبراني اتهاسن ۾ آيل آ تَ جڏهن سيزر جنگ تان گهر نَ وريو تَ سندس امڙ جون آھون عرش ڏاريندڙ ھيون. هوڏانهن شوفور جيڪو عبرانين جو مرڪزي شھر هو تنهن ۾ ”روش حشانا“ (عبراني نئون سال) جي موقعي تي لکين ڦٽاڪا سيزر جي مرڻ جي خوشيءَ ۾ ڦاٽا. تالمود جنهن جو درجو عبرانين وٽ تورات کان پوءِ آھي تنهن موجب تَ بعد ۾ سيزر جي پوئينرن يهوديت قبولي ۽ جروشلم جي ڌرم شالا ۾ انهن مان ربي اکيا نالي هڪ وڏو ڌرم گرو نڪتو. تالمود ۾ آيل آ تَ جائل سيزر کي ٿڪائڻ واسطي هن سان ست چڪر سنجوڳ(جنسي ميلاپ) ڪيو پر هن جو اهو ڏوھ کيس جنت ۾ وٺي ويندو ۽ يهودي سندس سدائين ٿورائتا رهندا. مدراش موجب سيزر هڪ وڏو طاقتور جوڌو هو سواءِ هڪ آخري جنگ جي هو سدائين سوڀارو رهيو جنهن ۾ بِ هو وڙھيو. سندس موت يهودين قبيلن لاءِ وڏو مددگار ثابت ٿيو جنهن کان پوء ڪنعان تي يهودين جي مڪمل بالادستي قائم ٿي. سندس هڪلون تمام تيز هونديون هيو جو ڀتيون ڊھي ڊھي پون ۽ ڪو سگهو جانور بِ ڇرڪ ڀري مري پوي. ديبورا ئي هڪ انسان هئي جنهن سندس آواز جو مقابلو ڪيو ۽ جاءِ تان نَ چُري. پنهنجي سموري فوج کي هن هڪ جنگي اڀياس دوران ڏاڙھيءَ سان مڇيون ڦاسائي کارايو هيون. ٣١ راجائون ساڻس اسرائيل سان پاڻيءَ ۾ ٿيل ڇڪتاڻ ۽ پيئڻ وقت گڏ هوندا هيا.
گيلري
<Gallery> File:Gregorio Lazzarini 001.jpg|جائيل ۽ سسيرا File:Jacopo Vignali Jael and Sisera.jpg|possibly assisted by his pupil Montari
</Gallery>
سيزر جي موت جو واقعو يورپ ۾ گهڻو مقبول آھي ۽ ڪيترن ئي چترڪار ۽ لکارين کيس پنهنجي تخليق جو موضوع بڻايو آھي. ڊچ ڊکڻ ۽ چترڪار هن جي موت جو منظر ڪاٺين سان ٺاهيو هو.
حوالا
زمرو:شخصيتون عبراني بائبل
نفسياتي تنقيد
نفسياتي تنقيد __(Psychological Criticism):
نفسياتي تنقيد جو اهم قسم ۽ طريقو آهي، جنهن ۾ ليکڪ جي لکڻين مان خود ليکڪ جو نفسياتي جائزو ورتو وڃي يا ائين چئجي ته ليکڪ جي نفسياتي صورتحال کي ڌيان ۾ رکي سندس شهپاري جو مطالعو ڪيو وڃي. نفسياتي تنقيد جو وجود اوڻويهين صدي عيسويءَ ۾ پيو، جڏهن ناليواري نفسيات دان سگمنڊ فرائيڊ، نفسيات جي علم کي فلسفي کان ڌار ڪري هڪ جدا علم جي حيثيت ۾ متعارف ڪرايو. نفسياتي تنقيد ۽ ٻين قسمن جي تنقيدن ۾ فرق اهو آهي ته ٻين تنقيدن ڪن فڪري لاڙن ۽ تحريڪن مان جنم ورتو آهي. جڏهن ته نفسياتي تنقيد علم نفسيات جي هڪ ضمني شاخ آهي. جديد نفسيات ۾ شخصي تصورن جو رجحان ۽ ادب ۽ ٻين تخليقي فنن جو تجزيو ڪرڻ نفسيات جي اڀياس ۾ شامل آهي تنهنڪري نفسياتي تنقيد ٻين تنقيدن جي ڀيٽ ۾ ادب ۽ فن جي وڌيڪ ويجهو آهي. ادب لاشعور جي پيداوار هوندو آهي تنهنڪري ادب تي صحيح معنيٰ ۾ تنقيد توڙي تحقيق به نفسياتي اصولن تحت لاشعوري محرڪن جي ڳولا ذريعي ئي ڪري سگهجي ٿي. ٻي صورت ۾ ڪيل تنقيد ۽ تحقيق محض سطحي محسوس ٿيندي.نفسياتي مطالعي جا به ڪيترائي پهلو ٿين ٿا، جيئن ليکڪ جو نفسياتي مطالعو. سندس تخليقي عمل جو مطالعو ، تصنيف جي ڪردارن يا موضوعن جو مطالعو ، تصنيف جو پڙهندڙ تي اثر ۽ ان جو مطالعو وغيره. نفسياتي تنقيد اڪثر ڊرامي جي فن سان لاڳو ٿئي ٿي، جنهن ۾ وري خاص طور تي ڪردار ۽ ڪردار نگاريءَ تي گهڻو زور ڏنو وڃي ٿو ۽ انهيءَ ذريعي ليکڪ جي شخصيت جو نفسياتي مطالعو ڪيو ويندو آهي.
چرٻي
اوهان ڏٺو هوندو ته، ڪي ڪي ماڻهو بنهه سنهڙا ۽ سُڪڙا هوندا آهن، پر ڪي ماڻهو وري ٿلها متارا ٿيندا آهن. ٿلهن متارن ماڻهن جي جسم ۾ چرٻي گهڻي هوند آهي،چرٻيءَ جي گهڻي مقدار جي ڪري ئي ماڻهوءَ جو جسم ٿلهو متارو ٿيندو آهي، هونءَ ته، جسم لاءِ چرٻيءَ جو مناسب مقدار ڏاڍو ضروري آهي ۽ چرٻي اسان جي جسم جو اهم جزو آهي، جسم جي ڪيترن ئي ڪمن لاءِ چرٻي ضروري آهي. جهڙوڪ : کاڌي جي ذخيري لاءِ : جسم ۾ کاڌو ذخيرو ڪرڻ جو عمل چرٻيءَ جي صورت ۾ ٿيندو آهي، ڇاڪاڻ ته چرٻي سٺن ٻارڻن مان هڪ ٻارڻ آهي، اسان جي جسم جو روزانو عام ٻارڻ کنڊ (Sugar) آهي، جنهن کي اسين نشاستي (Starch) مان حاصل ڪندا آهيون، کنڊ ڏاڍي سولائي سان ٻارڻ طور روزآي جي ڪمن ۾ استعمال ٿي ويندي آهي، اسان جي ضرورت جي 50 سيڪڙو ضرورت ۽ توانائي اسان کي کاڌي جي کنڊ مان حاصل ٿيندي آهي. پر چرٻي ٿورو ڏکيائي سان استعمال ٿيندي آهي، پر کنڊ جي برابر مقدار جي مقابلي ۾ ٻيڻي توانائي رکي ٿي، کنڊ جي هڪ گرام مان چار ڪئلري توانائي حاصل ٿيندي آهي ۽ چرٻيءَ جي هڪ گرام مان 9 ڪئلري توانائي حاصل ٿيندي آهي، انهيءَ ڪري جسم ۾ کاڌي جي ذخيري طور چرٻي ضرور آهي، جڏهن اسين پنهنجي جسم جي ضرورت کان تمام گهڻو گهٽ کاڌو کائيندا آهيون ته، ذخيرو ٿيل چرٻي استعمال ٿيڻ لڳندي آهي، اسان جي ضرورت جي 35 سيڪڙو ضرورت ۽ توانائي اسان کي چرٻيءَ مان حاصل ٿيندي آهي.
چرٻي هڪ نرم مادوآهي، جيڪو پاڻي صاف ڪرڻ طور ڪم ڪندو آهي ۽ مشڪن جي وچ ۾ ڄرٻيءَ جي گهرڙن جي موجودگي ان کي نرم ۽ ٿلهو بڻائي ٿي ۽ اسان ان تي آرام سان ويهي سگهون ٿا، پيرن جي ترين ۾ ان جي موجودگيءَ جي ڪري اسان جو اڀو بيهڻ، هلڻ گهمڻ آسان ٿي پوي ٿو. هٿن جي ترين ۾ اها هٿن کي نرم رکي ٿي، چرٻيءَ جا گهرڙا گول مٽول چرٻيءَ سان ڀريل ڦوڪڻن وانگر هوندا آهن، جن کي دٻائي نٿو سگهجي، جسم ۾ چرٻيءَ جي موجودگي جسم کي نرمائي ۽ سڻڀائي ڏئي ٿي. چرٻيءَ جو ٽيون ڪم جسم جي گرميءَ جي درجي کي برابر رکڻ آهي. هي هڪ روڪيندڙ يا وچ ۾ ايندڙ مادو آهي، جنهن جي ڪري اسان جي جسم ۾ گرميءَ جو درجو برقرار رهي ٿو.
عام مرداڻي جسم ۾ تقريباََ 10 سيڪڙو ۽ عام عورتن جي جسم ۾ تقريبن 23 في سيڪرو چرٻي هوندي آهي، جسم جي ڪجهه حصن ۾ چرٻي گڏ ٿيڻ جو عمل وڌيڪ هوندو آهي، ڪن جاين تي گهٽ گڏ ٿيندي آهي، مثال طور: ڪن، نڪ، مٿي ۽ سَنڌَن تي چرٻيءَ جا گهرڙا ناهن هوندا يا وري تمام گهٽ ٿيندا آهن.
طب
نالا: ع. شحم، ف. پيه، هه. وغيره___ چربي، صاره، گواد ۽ طرق سيمين. اثر: گرم تر 2، نقصان ۽ ميل: ___-، عيوض: زيتون جو تيل، وزن: قدر موافق. سڃاڻپ: جانورن ۾ گوشت سان گڏ ٿيندي آهي، هر ڪنهن جانور جي چرٻي جو اثر جدا جدا آهي. خاصيت: رڇ، شينهن، بگهڙ ۽ سوئر جي چربي ٻنڌين ۽ نبضن جي ڍرائي لاهي انهن کي طاقت ڏئي، آلت تي هن جي مالش، آلت کي تقويت ڏئي ۽ طرفين جي لذت لاءِ مجرب آهي. سنڌن جي سور، عضون جي استرخاءِ، فالـج، گنج ۽ وار چري تي هن جي مالش مفيد آهي. زبان ۽ رحم جي بيمارين کي فائدو ڏئي ٿي، سخت سوڄ کي لاهي ٿي.. چرس:
زمرو:سائنس
اليگزينڊرا داداريو
اليگزينڊرا ائنا داداريو (Alexandra Anna Daddario) جنم ١٦ مارچ (1986) هڪ آمريڪي ناٽڪڻ آھي. هيء اينابيٿ چيس جو ڪردار ”پرسي جيڪسن فلم سيريز (2010 کان 2013)“ ۾ نڀائي چڪي آھي. انکان علاوه هن ”ھال پاس(2011)“، ”ٽيڪساس چين سا3D“ سان ائنڊريز(2015)“، سمر ڪوئن بي واچ(2017) ۾، وي سمن دَ ڊارڪ نيس(2019)، ان کان علاوه هن مهمان اداڪاره طور ٽيليويزن سيريزن ۾ پڻ ڪم ڪيو آھي، جيئن وائيٽ ڪالر، اٽس آلويز سني ان فلاڊلفيا، ٽريو ڊٽيڪٽو، نيوگرل، آمريڪن هارر اسٽوري: هوٽل
ننڍي وهي ۽ سکيا
اليگزينڊرا نيويارڪ سٽي ۾ ڄائي. سندس ماءُ ڪريسٽينا هڪ وڪيل جڏهن تَ سندس پيءُ نيويارڪ پوليس ڊپيارٽ جي دهشتگردي ٽوڙ شعبي ۾ جانچ آفيسر هيو. هيءَ اطالوي، انگلش، آئرش ۽ چيڪوسلوواڪين نسل جو ميلاپ آھي. هن جو ننڍو ڀاءُ ميٿيو داداريوآھي ۽ هڪ ننڍي ڀيڻ ڪيٿرين داداريو نالي آھي. جيڪي بِ سٺا اداڪار آھن. سندس ڏاڏو ايميليو ڪيو دادارريو ”يو ايس هائوس آف ريپريزنٽيٽوِ فار ڪنيڪٽيڪٽ“ جو ١٩٥٩ع کان ١٩٧١ع تائين ميمبر هيو. داداريو منهاٽنس اپر ايسٽ سائيڊ ۾ پلي نپي. هن بريئرلي اسڪول ۽ پروفيشنل چلڊرينس اسڪول ۾ سکيا ورتي. سندس چوڻ موجب تَ کيس ١١ سالن جي عمر کان اداڪاريءَ ڏانهن لاڙو هيو. ۽ هوءَ ڪهاڻيون ٻڌائڻ پسند ڪندي هئي. سندس چوڻ موجب اهو سڀ ڪجھ ڪرڻ سندس اصلي مقصد هيو ۽ کيس هر موقعو ميسر هيو. اداڪاريءَ ۾ باضابطا لهڻ کان اول هن ميري منهاٽنس ڪاليج ۾ سکيا ٿي ورتي. هن اداڪاريءَ جي ڪيترن شعبن جي گهڻو عرصو سکيا بِ پئي ورتي آھي.
حوالا
زمرو:جيئرا ماڻهو
عورت مارچ
ناري مارچ، اورت مارچ، عورت مارچ، پاڪستان ۾ لاھور، حيدرآباد، ڪراچي ۽ اسلام آباد سميت مُلڪ جي ٻين مختلف شھرن ۾ 8 مارچ 2018 تي نارين جو عالمي ڏينھن ملھائڻ لاءِ ۽ انکانپوءِ ايندڙ سالن ۾ ٿيندڙ مُظاھرن جي مقصد تحت رٿيل ھڪ تحريڪ جو نالو آھي.        ان جو انتظام لاھور ۽ ڪراچي ۾ زائفائن جي گڏيل اسان ناريون (وُئي دي وويمن)، ۽ مُلڪ جي ٻين ڀاڱن ۾، گڏوگڏ اسلام آباد، حيدرآباد، سکر، '''ڪوئيٽا، مردان ۽ فيصل آباد سميت ناري جمھوري محاذ (يو ڊي ايف)، ويمن ايڪشن فورم (ڊبليو اي ايف)، ۽ ٻين ڪيترن ئي سڀا وسيلي ڪيو ويو ھيو. ھن مارچ کي ليڊي ھيلٿ ورڪرز ايسوسيئيشن پُٺڀرائي ڪئي، ۽ ان ۾ نارين جي حَقَن جون مختلف تنظيمن جا نمائندا پڻ شامل ھيا. مارچ ۾ نارين کي مارڪٽ (تشدد) ڪرڻ تي وڌ کان وڌ احتساب جي گُھرَ ڪئي وئي، ۽ سيڪيورٽي فورسز جي ھٿان، گھرن ۾، ۽ ڪم ڪرڻ جي جڳھ تي تشدد، ۽ جنسي ھيسائڻ خلاف نارين جي حمايت ڪرڻ جو مطالبو ڪيو ويو. سماچار ۽ پڌرنامن موجب وڌ کان وڌ زائفائون مارچ ۾ شامل ٿيڻ جي لاءِ پھچي ويون ھيون، ايتري قدر تہ ميڙُ گڏ ٿي ويو ۽ پري پري تائين نارين جو ميڙ پکڙيل ھيو. نارين (مردن سميت) پوسٽرن تي لکيل جُملا پڻ لڳايا ھيا جھڙوڪ ”گھر جو ڪم، سڀني جو ڪم“، ۽ ”ناري انسان آھي، غيرت ناھي“ ۽ ھو وڏي واڪي (زور سان) نعرا ھڻنديون رھيون.'''
ٽي شرٽس پاتل ناريون جن جي ٽي شرٽس تي لکيل هيو تہ ’منهنجي پسند جي مُند (موسم) سرءُ (پدراڻو اقتدار جو) آهي‘ ۽ ’ڇوڪريون رُڳو بنيادي انساني حقَ گُهرن ٿيون‘. انهن منجهان ڪُجهه نارين فوت ٿيل سوشل ميڊيا جي مشهور سيليبرٽي شخيت قنديل بلوچ ۽ هڪ گروپ پنهنجي ڪُلهن تي ‘پدرشاهي جو جنازو’ ڪڍيو هيو. شريڪ ٿيندڙ ۾ زندگي جي هر شعبي سان لاڳاپو رکندڙ ماڻهو شامل هيا ۽ انهن ۾ ڪيترائي ناميارا ماڻهو پڻ شامل هيا.
ٻاھريان ڳنڍڻا
زمرو:پاڪستان ناري واد زمرو:پاڪستان ۾ سماجواد زمرو:پاڪستان ۾ نارين جا حقَ زمرو:پاڪستان ۾ نارين جون تحريڪون زمرو:فيمينسٽ تحريڪون ۽ نظريا
شيطاني مدار
400px|thumb|بش وارو برائيءَ جو محور جنھن ۾ ايران ، بعث پارٽي جو عراق، ۽ اتر ڪوريا (ٽئين ڳاڙھي رنگ ۾ ) برائي جي محور کان بہ وڌيڪَ  جن ۾ ڪيوبا، قذافي وارو لبيا ۽ شام (نارنگي رنگ ۾). يونائيٽيڊ اسٽيٽس (نيرو رنگ)
شيطاني مدار يا اَيڪسز آف اِيول (Axis of Evil) هڪ اصطلاح آهي، جيڪو اڳوڻي آمريڪي صدر جارج واڪر بُش، 29 جنوري 2002ع تي ”اسٽيٽ آف دي يونين خطاب“ دوران پهريون ڀيرو استعمال ڪيو ۽ پوءِ پنهنجي صدارتي مُدي دوران لاڳيتو ورجائيندو رهيو. هن اصطلاح ذريعي صدر بُش اُنهن حُڪومتن جي نندا ڪئي، جيڪي دُنيا ۾ آتنڪ واد وڌائڻ ۽ نيوڪليائي ٽيڪنالاجي حاصل ڪرڻ ۾ اڳڀريون هُيون ۽ سندن انهيءَ رويي سبب عالمي امن کي سخت خطرو هو. جيتوڻيڪ بُش حُڪومت طرفان ”شيطاني مدار“ ۾ بُنيادي طور ايران، عراق ۽ اُتر ڪوريا جي حُڪومتن کي شامل ڪيو ويو هو، پر شام طرف اڳرائي وارو ورتاءُ، ڪيوبا ۽ وينزوويلا جي حُڪومتن مٿان ٿيندڙ تَبرن جي سلسلي کي ذهن ۾ رکندي، بين الاقوامي لاڳاپن جا ماهر انهن مُلڪن کي پڻ بُش انتظاميا جي مٿين وضاحت تحت ڏسندا هئا. هن آمريڪي پاليسيءَ جي نتيجي ۾، دُنيا ۾ آمريڪا مُخالف جذبن ۾ تمام گهڻي تيزي آئي.
حوالا
زمرو:سياست زمرو:بين الاقوامي لاڳاپا
نقاشي
نقاشي
ڪاٺ، ٺڪر، يا مٽيءَ جي شين تي نقش چٽڻ ۽ سونهن خاطر تصويرون يا لکتون ٺاهڻ جو فن به نقاشي سڏبو آهي.
ابو ڏاڏو
نسب ۾، پيشوا يا ابو ڏاڏو، جنم داتا ((Progenitor)، : پرائموينجر؛ جرمن: اسٽامواٽر يا احنير)- ڪڏهن ڪڏهن ڏند ڪٿائي (افسانوي) - هڪ خاندان جو باني، نسل، قبيلي يا پاڙي، اُتم گهر يا نسلي گروهه جو باني. نسب نامو(جينيالوجي) (عام طور تي خانداني تاريخ جي طور تي سڃاتو وڃي ٿو) مان سمجهندو آهي ته اولاد جي هڪ خانداني خاندان جي سڀني کان اڳ ڪيل نسب ٿيل پادري.
ڄام نظام الدين پھريون
ڄام نظام الدين (پهريون) انگريزي (Jam Nizamuddin-1) سنڌ ۾ سمن جو راڄ دوران ڄام نظام الدين مختصر مدت لاءِ حڪومت ڪئي.مير علي شير ۽ ٻين مؤرخن موجب همير سومرو مٿي ذڪر ڪيل معرڪي ۾ قتل ٿي ويو. جديد تحقيق موجب ڄام انڙ جي ڪامياب بغاوت بعد، سومرن جي حاڪميت ختم ٿي. ليڪن همير گجرات طرف ڀڄڻ ۾ ڪامياب ٿيو. ڄام اڍائي سالن جي حڪومت بعد وفات ڪئي. مؤرخن لکيو آهي ته جڏهن پاڻ سنڌ جو سلطان بنيو، تڏهن پنهنجن چاچن کي جيڪي قيد ۾ بند هئا، هڪدم آزاد ڪرڻ جو حڪم ڏنائين.
تفصيلي تعارف
سندس دور ۾ اندروني توڙي ٻاهرين سطح تي ڪوبه خطرو موجود نه هو. ان ڪري ملڪي معاملا منشين جي حوالي ڪري، پاڻ سلطنت جي ڪمن کان گهڻي حد تائين لاپرواه ٿي ويو. ان صورتحال ۾ سندس چاچن کيس قتل ڪرڻ جو پروگرام ٺاهيو، ليڪن کيس وفادار سپاهين ان جو اطلاع مهيا ڪيو. هيءَ حقيقت ٻڌي پاڻ گجرات طرف نڪري ويو. سندس وفات رستي ۾ ٿي. هن اوچتي تبديليءَ سبب ٺٽي ۾ سخت بدامني پکڙي. آخرڪار اميرن جي فيصلي موجب ڄام علي شير سنڌ جو بادشاه بنيو. ڄام نظام الدين جو مقبرو مڪليءَ ۾ ساموئي واري ڪنڊ تي آهي. جنت السنڌ مطابق:ڄام صلاح الدين کان پوءِ سندس پٽ ڄام نظام الدين گاديءَ تي ويٺو. هن تخت تي ويهڻ شرط پنهنجن چاچن، سڪندر، ڪرن، بهاءُ الدين ۽ عامر کي جيڪي اڳ قيد هئا، تن کي آزاد ڪري نيڪ نيتيءَ سان حڪومت ڪرڻ لڳو. کين عهدا ڏيئي پاڻ ساموئيءَ ۾ رهڻ لڳو. ملڪ جو گشت ڪري احوال روبرو ڏسندو وائسندو هو، ليڪن جن چاچن سان هن نيڪيون ڪيون هيون، سي سند خلاف اندروني سازش ڪرڻ لڳا. ڄام نظام الدين کي خبر پئجي ويئي، سو ٿورن همراهَن سان راتورات گجرات ڏي هليو ويو ۽ سفر ۾ ئي وفات ڪري ويو.
بين الاقوامي پيمائش سلسليوار ڳڻپ
thumb|بين الاقوامي پيمائش سلسليوار ڳڻپ (انٽرنيشنل اسٽينڊرڊ سيريل نمبر)
بين الاقوامي پيمائش سلسليوار ڳڻپ ، انٽرنيشنل اسٽينڊرڊ سيريل نمبر یا بين الاقوامي معياري سِلسلي وارُ انگُ''' (International Standard Serial Number) آءِ ايس ايس اين, هڪ نرالو اَٺ انگن (عددن) تي ٻَڌل عدد آهي جنهن کي هڪ مخصوص ميڊيا جي قِسم جي ڇاپو جي سُڃاڻپ جي لاءِ استعمال ڪيو ويندو آهي. ''' هي اٺ انگن جو نرالو عدد (نمبر) جيڪو پرنٽ يا اليڪٽرانڪ مُندائتو (پيريوڊيڪل، يا رسالو) ڇپائي کي سڃاڻڻ لاءِ استعمال ٿيندو آهي. انکي بين الاقوامي سطح تي هڪ بنيادي سُڃاڻپَ ڪندڙ طور قبول ڪيو ويو آهي، جنهن جي ساڳئي عنوانن، چڪاس (چيڪنگ) جي سهولت، گُهرجَ طريقيڪار، انتظام اوڳڙ (مجموعو)، قانوني حوالگي (ڊليوري) رقم (شماريات) ۽ ملٽي لائبريري قرضن جي لاءِ استعمال ڪيو ويندو آهي.
ڏيرا (نصيرآباد)
ديھ ڏيرا سنڌ جي ضلعي قمبر شهدادڪوٽ جي نصيرآباد تعلقي جي ھڪ ديھ جو نالو آهي جيڪا ڏيرا تپي ۾ واقع آهي. ديھ ۾ لاڙڪاڻو نصيرآباد روڊ تي واقع ڏيرا ڳوٺ جو نالو ھن ديھ تي پيل آھي.
تاريخ
بورڊ آف روينيو سنڌ جي رڪارڊ ۾ موجود برٽش انڊيا واري دؤر جي ھن ديھ جي نقشي مطابق ھن ديھ ۾ ڳوٺ مڏن ڏيرا، ڳوٺ ڏيرا جنھن لڳ مھاڻن جو مقام، ۽ ٽي ننڍڙا غيرمعروف ڳوٺ واقع ھيا. ھاڻي ھن ديھ ۾ ڳوٺ ڏيرا، ڳوٺ مڏن ڏيرا، ڳوٺ نچراڻي معروف آھن.
جاگرافي
ھن ديھ جي اتر ۾ ديھ چؤديرو، اوڀر ۾ ديھ بٺ ڏيرا، اولھ ۾ ديھ گل سانگھرو ۽ ديھ واسو ڪلھوڙو ۽ ڏکڻ ۾ ديھ بٺ واقع آهن. ھن ديھ جي مڪمل روينيو سروي ٿي آهي.
آبادي
2017 جي آدمشماري مطابق ھن ديھ جي ڳوٺن جي ڪل آبادي 7,383 ھئي جيڪا 1,236 خاندانن تي مشتمل ھئي. .
21 نومبر
21 نومبر ، عيسوي سال جو 325 هون (ليپ سال 326 هون) ڏينهن آهي، سال پوري ٿيڻ ۾ 40 ڏينهن باقي آهن.
حوالا
زمرو:سال جا ڏينهن زمرو:نومبر
ڇانگ مانگا
ڇانگ مانگا (انگريزي: Changa Manga) پاڪستان جو هڪ zoo  جو Bahawalpur South Punjab ۾ واقع آهي.
ھنزه ضلعو
تاريخ
977ع م ھنزہ گلگت کان الڳ رياست جي صورت اختيار ڪئي پر اھا باقاعده حيثيت انجمن کي 15 صدي عيسويءَ ۾ ملي. ساڳي طريقي سان نگر واري الڳ رياست پڻ قائم ٿي جنھن بعد ٻنھي رياستن وچ ۾ جنگيون لڳنديون رھيون. مرزا حيدر دغلت پاران ڪشمير تي حملي ڪرڻ بعد ھنزہ جي مير ڪشغاريا جي يارڪنڊ خانيٽ سان سفارتي لاڳاپا قائم ڪيا. جڏهن ڪشغاريا چيني تسلط ھيٺ آيو تہ ھنزہ جي مير يارڪنڊ م چيني حڪومت کي ناليماتر خراج ڏيڻ جاري رکيو بدلي ۾ ھنزہ يارڪنڊ ندي واري علائقي تي پنھنجي حقن کي برقرار رکيو ۽ موجوده سنڪيانگ جي تغدومباش پامير واري وادي ۾ مال چارڻ واري حق کي پڻ برقرار رکيو. 1846 ۾ ڪشمير جڏهن برٽش انڊيا جي بالادستي ھيٺ آيو تہ برٽش انڊيا ھنزہ کي مھاراجا ڪشمير جي ماتحت ڪيو. اھڙي طرح ھنزہ ٻن طاقتن چيني ايمپائر ۽ برٽش انڊيا ٻنھي جي تعبيداري ڪئي. چين کي نالي ۾ خراج ڏيڻ جي روايت 1930ع تائين جاري رکي وئي. 1947 ۾ ننڍي کنڊ جي ورھاڱي بعد ڪشمير جي مھاراجا انڊيا ۾ شامل ٿيڻ جو اعلان ڪيو تہ گلگت جي قبيلائي ماڻھن. مھاراجا جي اختيار خلاف بغاوت ڪئي ۽ ھنزہ جي مير بعد ۾ پاڪستان ۾ شموليت جو اعلان ڪيو. انڊيا ان شموليت کي تسليم ڪرڻ کان انڪار ڪيو.
جاگرافي
ھنزہ ضلعي جي اتر ۽ اوڀر ۾ چين جي سنڪيانگ خودمختيار ريجن جي ڪاشغر پريفيڪچر ، ڏکڻ ۾ نگر ضلعو ۽ شگر ضلعو، اولھ ۾ غيزر ضلعو، اتر اولھ م افغانستان جي بدخشان صوبي جو واخان ضلعو واقع آهن. ھنزہ جو شمار ھندي ننڍي کنڊ جي آخري اتر واري علائقي طور ٿئي ٿو. ان ۾ قراقرم جبلن مان گذرندڙ تاريخي جابلو لنگھ (ڪلڪ، منٽاڪا، خنجراب ۽ شمشال) واقع آهن جن مان صدين تائين تجارت ۽ مذھب وچ ايشيا، چين ۽ انڊيا منتقل ٿيا. ھن وقت شاھراھ قراقرم ھن ضلعي مان خنجراب جابلو لنگھ مان گذري چين جي سنڪيانگ خودمختيار ريجن ۾ داخل ٿئي ٿي.
انتظامي ورهاست
ھنزہ ضلعي جي ورھاست ٻن تحصيلن ۾ ٿيل آھي جن مان ھڪ علي آباد تحصيل ۽ ٻي گوجل تحصيل آهي. ھنزہ جو وچولو ۽ ھيٺاھون حصو علي آباد تحصيل ۾ واقع آهي ھيٺاھين حصي جي مکيه ٻولي شينا ۽ وچولي حصي جي ٻولي بروشسڪي آهي. ان جو عطا آباد ڍنڍ کان وٺي خنجراب جابلو لنگھ تائين وارو حصو گوجل تحصيل ۾ واقع آهي جتان جي ٻولي واخي آهي. ضلعي جو وڏو عملدار ڊپٽي ڪمشنر ۽ پوليس جو سربراھ سپرنٽينڊنٽ آف پوليس آھي. تحصيل جو مکيه عملدار اسسٽنٽ ڪمشنر آھي.
پکيڙ
پکيڙ، وُسعت، ڦهلاء، دائروُ، يا سڪوپ (Scope) هڪ اهڙي صلاحيت آهي، جنهن ذريعي ڪنهن به ڌُر يا رياست طرفان خاص معاملن جي حوالي سان اثراندز ٿيڻ جي درجي جي ڪَٿ ٿئي ٿي. هي تصور سگهاري سرشتي ۾ رياستن وچ ۾ لاڳاپن واري مرحلي ۾ استعمال ٿئي ٿو ۽ ان کان سواءِ اهو ڪنهن به رياست جي اختيارن جي دائري کي به واضح ڪري ٿو. مثال، ڪنهن به هڪ رياست وٽ موجود طاقت کي ٻيءَ رياست سان وڏائپ يا برتريءَ ڀريا لاڳاپا رکڻ لاءِ استعمال ڪرڻ جو گُرُ به Scope ذريعي ئي واضح ڪيو ويندو آهي. ان ذريعي اها ڳالهه سمجهه ۾ اچي ويندي آهي، ته بين الاقوامي لاڳاپا رڳو مُلڪن وچ ۾ سياسي لاڳاپا بحال رکڻ نه، پر زندگيءَ جي لڳ ڀڳ سڀني اهم شعبن ۾ سهڪار ڪرڻ ۽ ان سهڪاري يا اڻ سهڪاري ورتائن جي ڪري رياستن جي هڪٻئي سان ناتن تي پوندڙ اثرن جو پڻ مُشاهدو ڪري ٿو.
حوالا
زمرو:عالمي لاڳاپا زمرو:بين الاقوامي لاڳاپا زمرو:سياست زمرو:سماج
نوحو
نوحو __(Nuho):
نوحو عربي ٻولي جو لفظ آهي جنهن جي معني آهي روئڻ. هيءُ ماتمي لفظ آهي. نوحو مرثيي جو قسم آهي، جنهن ۾ ڪربلا جي شهيدن جي شهادت جو درديلي انداز ۾ ذڪر ڪيو ويندو آهي. نوحو ڳايو ويندو آهي ۽ انتهائي درديلو ۽ سوز وارو هوندو آهي. محرم شريف جي مهيني ۾ نوحن جون بيشمار ڪيسٽون جاري ٿينديون آهن.
گھوسٽ TR01 پسٽل
گھوسٽ TR01 پسٽل ھڪ ننڍو سيمي آٽوميٽڪ پسٽل آھي جنھن جي ڊزائين اڪدال آرمس، ترڪي نالي ڪمپني ٺاھي آھي. ھي پسٽل فوجي استعمال لاء نہ بلڪہ پوليس جي لاء ۽ ذاتي حفاظت لاء تيار ڪيو ويو. ھي پسٽل لڳ ڀڳ ٪گلاڪ 17 پسٽل جھڙو آھي.
ڊزائين بابت تفصيل
ھن پسٽل جو ڊزائين تمام وڏي ڪارڪردگي جي خصوصيت ۽ آسان پڪڙ ۽ متوازي وزن سان تيار ڪيل آھي. ھي پسٽل نري جي اندرئين پاسي کان ڀربو آھي ۽ ان جو فائر ڪرڻ وارو سسٽم  گلاڪ 17 پسٽل وانگر پوئتي جھٽڪو ڏيڻ وارو آهي. ھن پسٽل ۾ پاڻمرادو ڇٽي پوڻ يا گولي ھلائڻ وقت فائر نہ ٿيڻ کي روڪڻ لاءِ حفاظتي سسٽم رکيو ويو آهي جنھن م ٽرگر واري سيفٽي، فائرنگ پن سيفٽي، ڊيڪاڪنڪ انڊيڪيٽر ۽ چيمبر انڊيڪيٽر شامل آهن.ھن جي مئگزين م گولين جون ٻہ قطارون ھونديون آھن. نشاني واري پٽي ڳنڊيل ھوندي اٿس پر ان جاء تي پيڪاٽائني لوھي پٽي پڻ لڳي سگھيس ٿي. ھن پسٽل جو ڳن پوليمر جو ٺھيل ھوندو آھي جنھن ڪري وزن ۾ تمام ھلڪو ٿئي ٿو.
سينٽ ڪٽس ۽ نيوس
سينٽ ڪٽس ۽ نيوس جو سرڪاري نالو سينٽ ڪرسٽوفر ۽ نيوس جو وفاق آھي. اھو ويسٽ انڊيز ۾ واقع ھڪ ملڪ آھي جيڪو ٻيٽن تي مشتمل آهي. ڌرتيءَ جي اولھندي اڌ گول ۾ پکيڙ ۽ آبادي ٻنھي جي لحاظ کان سڀ کان ننڍڙو ملڪ آهي. ملڪ جي رياستي سربراھ برطانيا جي راڻي ايلزبيٿ II آهي ملڪ جو گاديءَ جو هنڌ باستيئر شھر آھي جيڪو ملڪ جي سڀ کان وڏي ٻيٽ ڪٽس ۾ واقع آهي. ننڍي ۾ ننڍو ٻيٽ نيوس اتان ٽن ڪلوميٽرن جي فاصلي تي ڏکڻ-اوڀر ۾ واقع آهي. برطانوي ڊپينڊنسي اينگويلا ماضي ۾ سينٽ ڪٽس ۽ نيوس جي اتحاد جو حصو ھئي ۽ ان وقت ان جو نالو سينٽ ڪرسٽوفر-نيوس-اينگويلا ھيو پر بعد ۾ اينگويلا ان اتحاد کان ڌار ٿي برطانيا جو سمنڊ پار علائقو بڻجي ويو. ھن ملڪ جي اتر-اوڀر ۾ سينٽ ايوسٽيٽيس، سابا، سينٽ بارٿيليمي، سينٽ مارٽن ۽ اينگويلا جا ٻيٽ واقع آھن. اوڀر ۽ اتر-اوڀر ۾ اينٽيگوا ۽ باربوڊا، ڏکڻ-اوڀر ۾ ريڊونڊا ۽ مونٽي سيراٽ ٻيٽ واقع آھن. سينٽ ڪٽس ٻيٽ ۽ نيوس ٻيٽ انھن ٻيٽن ۾ شامل آهن جن کي سڀ کان اول يورپين آبادڪاري شروع ڪئي ھئي ان ڪري انھن کي ويسٽ انڊيز جي سڀني ڪالونين جي ماء جو لقب مليل آهي.
حوالا
زمرو:دولت مشترڪه جون رڪن قومون
صنعان خان قريشي
صنعان خان قريشي جيئي سنڌ قومي محاذ جو ھاڻوڪو سربراھ آھي. صنعان قريشي پنھنجي والد ۽ جسقم چيئرمين بشير احمد قريشي جي 2012ع تي پراسرا موت کان پوءِ جسقم جي سربراھ طور مقرر ٿيو.
شروعاتي زندگي
صنعان قريشي ڏھين ڪلاس جا امتحان خانگي ڪاليج مان ڏنا ۽ ھن ٻارھيون رتوديرو گورمنٽ ڊگري ڪاليج مان پاس ڪئي.
Political career
صنعان قريشي پنھنجي پي ۽ جسقم چيئرمين بشير احمد قريشي جي پراسرار موت کان پوءِ 2012ع تي جسقم جي سربراھي ڪئي. ھي 9 سيپٽمبر 2012ع تي پارٽي چونڊن ۾ سربراھ طور چونڊجي آيو. جڏھن صنعان کي پارٽي چيئرمين چونڊيو ويو سندس عمر صرف 19 سال ھئي، ان وقت صنعان چيو تہ سندس والد جي خواھش ھئي تہ ھو پنھنجي تعليم مڪمل ڪري. صنعان جي پارٽي چيئرمين طور مقرري کان پوءِ پارٽي جي اڳواڻن تنقيد ڪئي تہ صنعان جي مقرري آپيشاھي وارو فيصلو آھي. .
قيد
بحريا ٽائون ڪراچي جي پرتشدد ڌرڻي کان پوءِ 9 جون 2021ع تي صنعان کي پوليس دھشتگردي واري ڪيس ۾ گرفتار ڪري ورتو.
حيا
thumb|upright|سن 1861 ۾ ليوپولڊ ڪيمبرڊ جو ٺاھيل حياء جي نالي سان ھڪ مجسمو
حياول ڊيورنٽ لکي ٿو ته حياءُ هڪ چالاڪيءَ واري پسپائي آهي جيڪا ڊپ ۽ صفائي پسنديءَ مان پيدا ٿيندي آهي ۽ تهذيب ۽ رحمدلي سان وڌندي آهي. اها خاصيت رڳو انسانن ۾ نه آهي پر حيوان مادي به لڳ جي مند کانسواءِ لڳ ڪرڻ کان لنوائيندي آهي. Bcaumerchais چوي ٿو ته ”ماڻهو جانورن کان ان ڳالهه ۾ الڳ آهي جو بنان اُڃ جي پيئندو ۽ سڀني موسمن ۾ هم بستري ڪندو آهي.“ مهذب ماڻهوءَ ۾ حياءُ محبت جي هڪ تمام سٺي نفسياتي ترقي آهي. هو اهو عاليشان مقام حاصل ڪري سگهي ٿو ۽ ڪڏهن ڪڏهن روح جي محرڪات تي حاوي ٿي وڃي ٿو. پراڻي زماني ۾ مليشيا ۾ عورتن ۾ خودڪشي ڪرڻ جي وبا پکڙي هئي تڏهن اتان جي ڪن عقلمند قانون سازن حڪم جاري ڪيو هو ته جيڪي عورتون خودڪشي ڪنديون انهن جي لاشن کي گهٽين مان اگهاڙو گهمايو ويندو ۽ عورتن جي خودڪشي بند ٿي وئي. ول ڊيورنٽ وڌيڪ لکي ٿو تہ:وليم جيمس جو خيال آهي ته حياءُ فطري ۽ جبلتي نه آهي پر حاصل ڪيل جذبو آهي. عورتن ڏٺو ته فراخدلي ڌڪار پيدا ڪندي آهي ته هنن پنهنجو اهو مشاهدو پنهنجن ڌيئن ڏانهن منتقل ڪيو. ڊڊرو Didero 	اڃا ڪجهه پوئتي وڃي ان دور جي ڳالهه ڪئي ته ساڙيل مردن عورتن تي پنهنجو مالڪاڻو حق قائم ڪرڻ لاءِ 	زوريءَ مٿن حياءُ مڙهيو. ڪيترن قبيلن ۾ رڳو پرڻيل عورتون ڪپڙا پائينديون هيون جو سندن مڙس سمجهندا هئا ته اهڙيءَ طرح زالن تي سندن مالڪاڻا حق قائم رهندا. پوءِ جڏهن عورتن کي قبضي ۾ رکڻ جي بجاءِ شادي ڪاروبار ٿي وئي تڏهن والدين ڏٺو ته ڪنواري ڇوڪريءَ جا وڌيڪ پئسا ٿا ملن ته هنن ڇوڪرين جي حياءُ جي پرورش ڪئي. انهن مختلف وسيلن سان حياءُ اڀريو ۽ عورتن جو دلفريب حسن ٿي ويو. بي حياءَ عورتون مردانيت وارن مردن لاءِ وقتي طور پرڪشش هونديون آهن. نمائش ۾ احتياط ۽ حسن ۽ خوبيءَ جي اظهار ۾ اختصار سندن شڪار جا بهترين هٿيار آهن. جڏهن بدن جي خاص عضون بابت اسان کي گهٽين ۾ سکيا ملندي ته ان سان اسانجو ڌيان ته ڇڪبو پر جذبات ۾ تحرڪ نه ايندو. جوان ماڻهو جهڪيل نگاهن ڏانهن ڇڪبو آهي جو غير شعوري طور سمجهندو آهي ته ان حياءُ ۾ عورت جو روحاني طرح پاڻ ارپڻ جو جذبو لڪل آهي جيڪو عورت جو هڪ اعليٰ ڳڻ آهي. حياءَ عورت جي پنهنجن انعامن ۾ بخيلي آهي جنهن مان مرد جي همٿ ۽ جرئت کي آزمائيندي آهي، کيس غير معمولي ڪم ڪرڻ لاءِ هرکائيندي ۽ هن جي انهن لڪل صلاحيتن کي اُڀاريندي آهي جيڪي عام ماڻهن جي زندگين جي تهن ۾ لڪل هونديون آهن. ٿي سگهي ٿو ته مردن جا تعميري ڪارناما پکين جي رنگين شان وانگر جنسي حسن ۽ نمائش جي ڪري ٿي سگهيا هجن. حياء عام طور تي لباس ۽ ذاتي روش جي اھڙي طريقي جو نالو آهي جنهن ۾ ٻين ۾ شھواني ڪشش جو تاثر نہ ٿي سگھي. حياء لاء استعمال ٿيندڙ انگريزي لفظ ماڊيسٽي لاطيني ٻوليءَ جي لفظ ماڊيسٽس (modestus) مان نڪتل آهي جنھن جي معنيَ آهي مقرر حد ۾ رھڻ ("keeping within measure") حياء جا معيار ھر معاشري جي بنياد تي مختلف رھندا آيا آهن ۽ مختلف معاشرن ۾ جسم جا ڪجھ حصا ظاھر ڪرڻ بيحيائي سمجھيو ويندو آھي. ڪجھ معاشرن ۾ عورت پاران پنھنجو پورو جسم ڍڪڻ ۽ خاندان کان ٻاھرين مردن سان نہ ڳالھائڻ حياء جي علامت سمجھو ويندو آھي. ڪن معاشرن ۾ ھڪ حصي وارو سوئمنگ لباس ۽ ڪن ۾ ٻن حصن يعني انگي ۽ ڪڇي وارو سوئمنگ لباس بہ حياء وارو سمجھيو ويندو آھي. موجوده دور ۾ ڪن معاشرن ۾ مڪمل اوگھڙ کي بہ برداشت ڪيو وڃي ٿو. ورلڊ نيڪڊ بائيڪ رائيڊ يا اگھاڙو ٿي موٽرسائيڪل ھلائڻ جي عالمي تقريب ان جو ھڪ مثال آھي.
اولاد
اولادٻار پيدا ڪرڻ سان مرد رڳو سماج ۽ نسل جي فرد هجڻ جا فرض ادا نه ڪندو آهي پر پنهنجي تڪميل به ڪندو آهي. هو انهن ذميوارين کي قبول ڪندو آهي جيڪي بالغ ٿيڻ سان هن تي پونديون آهن. هو پيءُ ٿيڻ واري پنهنجي جبلت جي تسڪين ڪندو آهي ۽ ٻارن کي پنهنجي پوڙهائپ جي خوشيءَ جو ضامن سمجهندو آهي ۽ گهڻي ڀاڱي موت جي صياد کان بچي ويندو آهي. موت اسان جو گوشت ۽ رت کڻي ويندو آهي ۽ جوانن لاءِ جاءِ پيدا ڪندو آهي. پر اهي جوان اسان جو رت، اسان جي زندگي ۽ اسان جو روح آهن. اسان موت کي پنهنجي زندگيءَ جو رڳو هڪ حصو ڏيندا آهيون ۽ اسان جي زندگيءَ جو بچيل حصو، اسان کان نيپاج وٺي، زندگيءَ جي وهڪري مان نئون جسم وٺندو آهي. اسان جا ٻار اسان کي ڏک ڏيندا آهن پر اهي اسان کي تمام گهڻي خوشي به ڏيندا آهن جيڪا محبت جي نشي کان به وڌيڪ مستي ڏيندڙ هوندي آهي. مرد کي تڪميل حاصل ڪرڻ گهرجي پر هڪ الڳ شخصيت وانگر نه جيڪو مقابلي جي چنبي ۾ ڦاٿل آهي، پر هڪ وسيع شخصيت جي جُزَ جي حيثيت ۾، هڪ عاشق جي حيثيت ۾ جيڪو وٺڻ کان وڌيڪ ڏيندو آهي، هڪ پيءُ جي حيثيت ۾ جيڪو نسل جي بقاءَ لاءِ خوشيءَ سان زندگيءَ جي تسلسل ۽ بقا ۾ شريڪ ٿيندو آهي ڇاڪاڻ ته جُزَ جي ڪل سان سهڪار ئي اخلاق جي جان، زندگيءَ جو راز ۽ خوشيءَ جو سرچشمو آهي. عورت فطريءَ طرح امن ۽ تحفظ جي طالب هوندي آهي، جنگ جي نه. ڪن ساهوارن جي نسلن ۾ ته ماديءَ ۾ وڙهڻ جي جبلت ڪانه هوندي آهي. هوءَ جڏهن به وڙهندي آهي ته پنهنجن ٻچن لاءِ وڙهندي آهي، هن ۾ جيڪڏهن تيزي آهي ته اها هوءَ تڏهن ڪم آڻيندي آهي جڏهن نسل کي خطرو هوندو آهي.
حوالا
زمرو:قانوني اصطلاحون
وڏڙا
وڏڙا (Ancestor) هڪ بزرگ، اڳواڻ، وڏو يا پروردگار طور پڻ سڃاتو وڃي ٿو، هڪ والدين يا (تخلص) هڪ آڳاٽي ٻار جو ماءُ پيءُ (يعني جنم دادا، ڏاڏو، وڏو ڏاڏو، عظيم ڏاڏو ۽ جنم داتا). اڳوڻو شخص آهي "ڪو به ماڻهو جنهن کان هڪ ماڻهو نازل ٿئي. قانون ۾ اهو ماڻهو جنهن کان وراثت ڪئي وئي هجي."
ديھ نور ڪيٽي
ديھ نورڪيٽي : پاڪستان جي صوبي سنڌ جي ضلعي مٽياري جي تعلقي ھالا جي ھڪ ديھ جو نالو آھي ھن ديھ ۾ ٻيلو ۽ ڪچي جو علائقو شامل آھي. ٻيلي کاتي طرفان زمينن جون چوڪڙيون ماڻھن کي مقاطعي تي ڏنل آھن جنھن تحت زمين جي ڪجھ حصي تي ھڙيون پوکيون وينديون آهن.ھن ديھ جون حدون ديھ ڪنڙ، ديھ ريشل، ديھ نورل آباد، ديھ ٻيلو دٻاڻو۽ ديھ دالو ڪيٽي سان ملن ٿيون.
زمرو:سنڌ جون ديھون
نگرخاس
نگرخاص جنھن کي اويومگر پڻ سڏين ٿا، پاڪستان جي انتظامي يونٽ گلگت بلتستان جي گلگت ڊويزن جي  نگر ضلعي جو ھڪ شھر ۽ پراڻي ھنزہ نگر ضلعي جو صدر مقام آهي جيڪو نگر ندي جي ڪناري تي واقع آهي. ھي شھر اڳوڻي پرنسلي نگر رياست جو گاديءَ جو هنڌ رھيو ھو. شاھراھ قراقرم نگر ضلعي مان گذري ٿي جنھن ڪري ھن شھر کي پڻ اھميت ملي ٿي.
نگرخاس نگر ندي ۽ ھنزہ ندي جي سنگم جي ڏکڻ اوڀر ۾ پنج ميلن جي فاصلي تي ڪريم آباد کان ھيٺ واقع آهي.
سياحتي مرڪز
نگر وادي کي اڳي بروشل سڏيندا هئا. ان جي بلندي سطح سمنڊ کان 2688 ميٽر (8822 فٽ) آھي. غلميٽ، مناپن، بار، چپروٽ ۽ ھوپر واديون نگر ضلعي جا قدرتي منظرن وارا سياحتي مرڪز آھن. ھن ضلعي جي حدن م دنيا جي وڏين چوٽين مان ھڪ راڪاپوشي واقع آهي جيڪا 7788 ميٽر (25,561) فوٽ بلند آھي. ان کان سواءِ ديرن، سپينٽڪ يا گولڊن پيڪ پڻ اتي واقع آهن.
نفسيات
نفس معنا ساھ، ۽ نفسيات معنيٰ ساھ بابت علم، پر جيئن ته خالص ساھ اڃا ڪنهن ڏٺو ڪو نہ آهي جو ڪو ان جي اپٽار ڪري سگهي، ان ڪري نفسيات کي ساھ وارن جو علم ئي سمجهڻ گهرجي. ساهوارن بابت علم جا بہ گهڻائي ڀاڱا آهن، جيئن تہ سندس پيدائش، بدني نظام ۽ ان جو انتظام، بيماريون وغيره. پر نفسيات جي آڏو جيون جي علم جو فقط اهو پاسو رهندو، جيڪو ٻين جيون ۽ شين سان تعلق ۾ اچڻ ڪري، منجهن سامائجي ٿو. يعني تہ پنهنجن ضرورتن کي پوري ڪرڻ ۾ دنيا سان ڏي وٺ جو مٿن اثر. جيئن تہ خوشي، رنج، فتح، شڪست وغيره ۽ انهن جا نتيجا.
نفسيات هڪ عمراني علم آهي. 19 صديءَ جي وچ ڌاري نفسيات فلسفي جي هڪ شاخ سمجهي ويندي هئي، پر پوءِ نفسيات کي هڪ الڳ علم جي حيثيت ۾ اڀياسيو ويو. نفسيات کي دماغي يا ذهني زندگيءَ جو علم بہ چيو وڃي ٿو. نفسيات جو ادب سان گهرو تعلق آهي. نفسياتي ناول، نفسياتي ڪردار نگاري، فرد اڪيلو يا گڏيل معاشري جي نفسياتي رخن يا پاسن جي اولڙن، جنسيات يا ڊيپريشن (هنياءُ لٿَ يا خفخان)، انساني جبلتون، جماليات وغيره سڀ ادبي اهميت جا حامل آهن.
هر هڪ جيوَ کي سندس خاص ماحول موجب، پنهنجي جان بچائڻ ۽ پاڻ کي تڳائڻ لاءِ، ٽلن وسيلي پنهنجي ضرورتن کي پورو ڪندو جيئرو جڙيو هلندو هلي، اها بہ ضرورت آهي تہ جيوَ جي پسگردائي پڻ اهڙي هجي جا سندس ضرورتن کي منهن ڏئي سگهندي هجي، پر جي اها جاءِ سندس گهرجن کي پوري ڪرڻ جي لائق نہ آهي، تہ جيوت جو جٽاءُ ڏکيو ٿي پوندو ۽ جلد ئي حيات موت سان مٽجي ويندي. هاڻي جي جيوَ جي جسم ۾ ايتري لياقت آهي جو هو پنهنجون گهرجون ڦيرائي موجود حالتن جهڙيون ڪري سگهي يا جي منجهس ايتري طاقت آهي جو پنهنجي جيوت منڊل جون حالتون مٽائي پنهنجي ڀيٽ تي آڻي سگهي تہ پوءِ حياتيءَ کي نڪا لهر نڪو لوڏو.
ڀرپاسي ۽ اوسي پاسي جو اثر جيوَ تي تہ بلڪل جلد ظاهر ٿيو پوي، وڻن ٽڻن جي حالت ۾، جي بہ ساھ وارا ئي آهن، اُس، پاڻي ۽ مٽيءَ جو اثر ايترو تہ ٿئي ٿو جو ڪٿي ڪو ٻوٽو تہ بنھ اڀري ئي ڪونہ، ڪٿي وڌي تہ اڌو گابرو، ڪٿي وڏو بہ ٿئي تہ ڦر نہ جهلي. ڇانهين ڪٿي پنج سير تہ ڪٿي پنجويھ سيري. گلاب ڪٿي نڪري ئي ڪو نہ، تہ ڪٿي ٻـُڪ جيڏو، وري رنگ بہ طرحين طرحين. نيلگري جبل جي نيلي پٿرائين زمين تہ نباتات ۾ ايترا رنگ ٿي ڪڍي جو هڪڙي ئي پارڪ ۾ 20-25 رنگن جو گلاب ڏسڻ ڪا تعجب خيز ڳالھ ڪا نہ آهي. مطلب تہ هر ڪا جنس پنهنجي پيدائشي هنڌ جي حالتن موجب ٿي ٿئي ۽ وڌي ويجهي ٿي.
ماڻهوءَ جي جسم جي ترتيب تہ اهڙي مڙڻي جڙڻي ٿي ٿئي جو پنهنجي جيوت منڊل سان جاگرافيءَ جي هر طبقي ۾ پوري نموني راسپاس ٿيو وڃي. سندس بيدار مغز ۽ ان جا لڳ لاڳاپا ايترو تہ وسيع ۽ برجستا ٿا ٿين جن جو پورو وستار تہ ٺهيو پر مختصر ويچار ئي موجوده معلومات جي حدن کان ٻاهر آهي. سردي، گرمي تہ بجاءِ خود، پر رڳي ٽيٽ سا پويس تہ هتي هي دونهون ٿو دکي، تہ سندس سچيت مغز گهڻي قدر تاڙي ويندو تہ ان حالت کي منهن ڪيئن ڏجي جو جان جوکي کان بچي. ائين ڪندي هو ڪيترين قدرتي مصيبتن تي فتح ماڻي چڪو آهي ۽ زماني جي ناساز حالتن ۾ دوستين دشمنين کي منهن ڏيندو هلندو هلي.
هتي نفسيات جي علم جو مقصد انهيءَ راز کولڻ جو آهي تہ آدم يعني انسان پنهنجي ماحول کان پنهنجون ضرورتون ڪهڙي طريقي پوريون ڪرائيندو ٿو رهي يا بيڪار ثابت ٿو ٿئي. ۽ انهيءَ ڇڪتاڻ جي ماحول جو مٿس ڪيترو اثر ٿو پوي ۽ پاڻ انهيءَ دنيا جي ڇڪ ڌڪ ۾ ترقي ڪرڻ جيتري سگھ ٿو ساري ۽ ڪيتري سمجھ ۽ حوصلي رکڻ جو ثبوت ٿو ڏئي. ٻار جي هن دنيا جي سفر جي ڪشالن ۽ سوڀ ۽ شڪست يعني سندس خوشي يا رنج بہ ٻن ڳالهين تي دارومدار رکي ٿو: (1) ته کيس مائٽن کان ورثي ۾ مليل موڙي ڪيتري هئي يعني تہ سندس جسمي ۽ ذهني طاقت ۽ توانائي، (2) تہ کيس ڄمڻ کان پوءِ ڪهڙي تعليم ۽ تربيت ملي، جا هن جي جسم ۽ ذهن کي ڦوھ ۾ آڻي.
نفسياتي بيماريون
هي ٻه نفسياتي ٻيماريون عام آهن.
حوالا
زمرو:نفسيات زمرو:صحت
نو لکا
نولکا (No-Lakha)، لفظي طور نو لکن جي ملهه واري شيءِ کي نو لکا ۽ اصطلاحي طور اهڙي خوبصورت مالها، جنهن جو ملھ نَوَ لک هجي، ان کي نو لکا چئبو آهي.سنڌي شاعريءَ ۾ ساڳئي موضوع تي لکيل نون (9) مسلسل هائيڪو کي ’نولکا‘ سڏيو ويو آهي. .
حوالا
زمرو:شاعري
ليلي ۽ ماجنون (اوپيرا)
ليلي ۽ مجنون، (Leyli and Majnun (opera)) (Leyli və Məcnun) عزير حاجيبايوف پاران لکيل چار ڪردارن (فور ايڪٽس) تي ٻَڌل هڪ آذربائيجاني سنگيت ناٽڪ (اوپيرا) آهي.
سرانجامي تاريخ
اهو 1907 ۾ لکيو ويو هيو ۽ پهريون ڀيرو 12 جنوري 1908 ع تي باڪو ۾ تاگهئيف ٿيٽر (ناٽڪ گهر) تي پيش ڪيو ويو هيو. اهو سنگيت ناٽڪ (اوپيرا) جهان اسلام جو پهريون سنگيت ناٽڪ (اوپيرا) سمجھيو ويندو آھي.
عزير حاجيبايوف ۽ سندس ڀاءُ جيهون حاجيبايوف آذربائيجاني (عراقي-ترڪ شاعر، اديب ۽ مفڪر) شاعر محمد فيضولي جي نظم ليلا ۽ مجنون تي ٻڌل سنگيت ناٽڪ (اوپيرا) لاءِ لبرٽو لکيو هيو، نظم جي گهڻائي ڀاڱن ۾ ڪابہ تبديلي نہ رهي.
ايڪٽ 1
ڏيکُ (سِينُ) 1 ڇوڪرا ۽ ڇوڪريون اسڪول کان ٻاهر نڪري وڃن ٿا. سُندر ليلي ۽ جيز هڪ ٻئي سان پيار ڪرڻ لڳندا آهن، هو ٻين بابت وساري پاڻ ۾ شوق سان ڳالهيون ڪندا آهن. پر دوست ليلي جي رويي کي  ڏاڍو غير اخلاقي سمجهندا آهن ۽ تَڪڙ ۾ هن کي پري وٺي ويندا آهن. ليلي کان سواءِ هو نٿو رهي سگهي، تنهنڪري گيز ليلي سان پرڻجڻ لاءِ پهنجي پيءُ کي ايلاز ڪري ٿو.
ڏيکُ (سِينُ) 2
ليلي جا ماءُ پيءُ گيز جو ليلي سان پيار ۽ ليلي جي ساڻس گڏيل محبت جي باري ۾ ٻُڌي وٺندا آهي. ڇوڪريءَ جي ماءُ ڪاوڙ سان مهڻو ڏئي کيس ڌمڪائي ٿي ۽ ليلي سندس ڳالهه کي ڏک ۾ ٻڌندي آهي.هوءَ ان ڳالهه کان انڪار نٿي ڪري ته سندس ڌيءُ گيز کي دنيا جي ڪنهن به شيءِ کان وڌيڪ پسند ڪري ٿي.